༄༅། ། བློ་བཟད་དང་པོའི་སངས་རྒྱས་ཙོང་ཁ་བའི། ། རླབས་ཆེན་འཕྲིན་
ལས་མདོ་རྒྱུད་བསྟན་པ་མཆོག ། སྤེལ་མཛད་དཀྱིལ་འཁོར་རྒྱ་མཚོའི་བདག་པོ་
དང་། ། དབྱེར་མེད་རྩ་བའི་བླ་མར་གསོལ་བ་འདེབས྾། ། གང་ཐུགས་བདེ་སྟོང་
མཆོག་གི་རོལ་པ་ལས། ། སྤྲུལ་བའི་ཆོས་རྒྱལ་རིགས་ལྡན་ཚོགས་རྣམས་དང་། ། དཀྱིལ་
འཁོཪ་ལྷ་ཚོགས་སྲུང་མར་བཅས་པ་ལ། ། གསོལ་བ་འདེབས་སོ་སྨོན་འབྲས་ལྷུན་
གྲུབ་མཛོད། ། དུས་གསུམ་རྣམ་དཀར་ཕུང་བོ་སྡོམས་པའི་མཐུས། ། སྐྱེ་ཞིང་སྐྱེ་བར་
ཁྱོད་ཞབས་པདྨོ་དང་། ། མི་འབྲལ་ཟབ་རྒྱས་གསུང་གི་བདུད་རྩིའི་བཅུད། ། མྱངས་
- 123 -

བླམ་དམ་པའི་ཞབས་བརྟན་གསོལ་འདེབས་ཀྱི་སྐོར།
པས་འཁྲུལ་མེད་ལམ་བཟང་མངོན་གྱུར་ཤོག ། ཁྱད་པར་རིང་མིན་བྱང་ཕྱོགས་ཀཱ་
ལ་བར། ། རིགས་ལྡན་དྲག་པོས་ནག་ཕྱོགས་འདུལ་བའི་ཚེ། ། དྲིན་ཅན་བླ་མ་ཡབ་སྲས་
ཁྱེད་རྣམས་ཀྱིས། ། འཁོར་གྱི་ཐོག་མར་བདག་ཅག་འགྱུར་བར་ཤོག ། དེར་ནི་ཐེག་
མཆོག་བསྟན་པའི་སྙིང་བོའི་གནད། ། སྣ་ཚོགས་ཐབས་ཀྱིས་འཛིན་ཅིང་སྤེལ་བ་ཡིས། །
བསྟན་འགྲོའི་ཕན་བདེ་རྫོགས་ལྡན་གནས་འགོད་པའི། ། མཐུ་ལྡན་དཔའ་བོ་ཆེན་
པོར་བདག་གྱུར་ཅིག ། མགོན་པོ་གང༌གི་ཐུགས་བསྐྱེད༌བདེན་པ་དང་། ། བདག་
ཅག་དད་མོས་འགྱུར་མེད་ནུས་མཐུ་ཡིས། ། སྨོན་པའི་རེ་འབྲས་དུས་སུ་སྨིན་གྱུར་ཏེ། །
དོན་གཉིས་ཕུན་ཚོགས་ལྷུན་གྱིས་འགྲུབ་གྱུར་ཅིག ། ཅེས་གསོལ་འདེབས་སྨོན་ཚིག་འདི་ནི།
སྤྲུལ་བའི་སྐུ་བློ་བཟང་འཇིགས་མེད་ནས་བསྐུལ་ངོར། ༧ རོང་ཆེན་སྤྲུལ་མིང་བ་བློ་བཟང་འཕྲིན་ལས་
ཀྱིས་སྦྱར་བ་དགེ